OpenLLM-France/wikimedia huggingface dataset:
# Les vides de Cèlia

Les vides de Cèlia és una pel·lícula de coproducció hispano-mexicana de 2006 escrita, dirigida i produïda per Antonio Chavarrías. Ha estat doblada al català.

## Argument

Celia (Najwa Nimri) torna una nit a la seva casa desesperada amb intenció de suïcidar-se. Miguel Ángel (Luis Tosar) és un policia encarregat d'investigar un cas de violació i assassinat d'una noia... La recerca li portarà a conèixer a Celia i a Agustín (Daniel Giménez Cacho), el seu marit.

## Repartiment

* Najwa Nimri - Celia
* Luis Tosar - Miguel Ángel
* Daniel Giménez Cacho - Agustín
* Àlex Casanovas - Ángela
* Aida Folch - Jaime
* Ximena Ayala - Melany
* Mentxu Romero - Carmen
* Nora Navas - Marta

## Recepció

Fou estrenada el 26 de setembre de 2006 en la selecció oficial del Festival Internacional de Cinema de Sant Sebastià 2006 i el desembre del mateix any també va competir per l'Étoile d'Or al Festival Internacional de Cinema de Marràqueix.

## Referències

* ↑ Les vides de Cèlia a esadir.cat
* ↑ Les vides de Cèlia a catalanfilms.cat
* ↑ Versión Española' emite 'Las vidas de Celia', con Luis Tosar y Najwa Nimri, rtve.es, 3 de desembre de 2012
* ↑ «Las vidas de Celia» de Chavarrías llega a San Sebastián, ABC, 27 de setembre de 2006
* ↑ Tosar protagoniza «Las vidas de Celia», a concurso en San Sebastián, La voz de Galicia, 27 de setembre de 2006
* ↑ Les vides de Cèlia al web del Festival de Marràqueix

## Enllaços externs

* Les vides de Celia
* Tràiler oficial a YouTube
* Making off de la pel·lícula a Vimeo
# Laylà Ba‘albakī

Laylà Ba‘albakī (àrab: ليلى بعلبكي, Laylà Baʿlbakī) (Beirut, 1934 - Londres, 21 d'octubre de 2023) fou una novel·lista, periodista, activista i feminista libanesa en llengua àrab.
Va créixer en el si d'una família xiïta molt tradicional que no valorava l'educació femenina, però, malgrat això, va estudiar literatura a la universitat i va treballar de secretària al Parlament del Líban. Posteriorment, va obtenir una beca per estudiar llengües orientals a París.
A causa de les seves crítiques públiques a l'islam i a les seves històries sexualment explícites, Ba‘albakī va ser portada a judici i la seva obra censurada en diverses ocasions. El seu activisme, que qüestionava els valors socials i explorava identitats femenines alternatives, la va convertir en una gran influència en el feminisme àrab contemporani.
Les seves novel·les Anā ahyà (Jo visc, 1958) i Al-aliha al-mamsuḫa (Els déus monstres, 1963) han constituït un reflex de l'intent d'alliberament de la dona àrab.

## Referències

* 1 2 «Laylà Ba‘albakī». Gran Enciclopèdia Catalana. Barcelona: Grup Enciclopèdia Catalana.
# Overboard

«Overboard» té aquests significats:
* Overboard (títol en català: Home a l'aigua), pel·lícula estatunidenca de 1987 dirigida per Garry Marshall i protagonitzada per Goldie Hawn i Kurt Russell.
* Overboard (pel·lícula de 2018), pel·lícula estatunidenca dirigida per Rob Greenberg i protagonitzada per Eugenio Derbez i Anna Faris.
# Iuriàtino

Iuriàtino (en rus: Юрятино) és un poble de l'óblast de Vladímir, a Rússia, segons el cens del 2010 tenia 5 habitants. Pertany al districte municipal de Gorokhovets.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26.
# Josep Espada i Virgós

Josep Espada i Virgós (Palafrugell, 7 de juny de 1912 - Barcelona, 7 d'octubre de 1989) fou un futbolista català dels anys 1930 i posteriorment entrenador.

## Trajectòria

Començà a jugar al FC Palafrugell a l'edat de 14 anys. En el club gironí es convertí en un jugador molt valorat pretès pels grans clubs de Barcelona. L'any 1934 ingressà al RCD Espanyol. Començà jugant d'interior dret i acabà de mig centre. Romangué al club fins a la Guerra Civil. Acabada la contesa jugà al Llevant-Gimnàstic i tres temporades al Girona FC, acabant retornant a l'Espanyol l'any 1943 per jugar la copa i la lliga de la temporada següent. Posteriorment, jugà al CE Constància, on descendí a Tercera Divisió (1945) després del polèmic enfrontament amb el Mallorca, amb controvertit arbitratge de Cruellas; i més endavant al Reus Deportiu com a jugador entrenador.
L'any 1947 retornà a l'Espanyol com a entrenador durant dues temporades. Espada fou un home de club. L'any 1955 retornà a la banqueta del club, fent tàndem amb Ricard Zamora, aconseguint salvar l'equip del descens després de disputar la fase de promoció. El tàndem continuà a la banqueta fins al 1957, any en què aconseguí arribar a la final de la Copa, en la qual l'Espanyol fou derrotat pel FC Barcelona per 1 a 0. La seva darrera etapa a la banqueta espanyolista fou el 1966, formant aquest cop tàndem amb Alfredo Di Stéfano, i aconseguint salvar l'equip novament del descens. A més de l'Espanyol fou entrenador del CE Alcoià, CD Tenerife, Girona FC, Terrassa FC i León de Guanajuato a Mèxic.
El 29 d'abril de 1988 va rebre la Medalla al Mèrit Esportiu de la Generalitat de Catalunya.

## Palmarès
### RCD Espanyol

* Campionat de Catalunya de futbol:
** 1936-37

## Referències

* ↑ «Falleció Pepe Espada». Mundo Deportivo, 08-06-1989. [Consulta: 20 gener 2012].
* ↑ «¿Traspasos a la vista?». Mundo Deportivo, 15-06-1931. [Consulta: 20 gener 2012].
* ↑ «Hoy el segundo Palafrugell-Español». Mundo Deportivo, 22-07-1934. [Consulta: 20 gener 2012].
* ↑ «Los nuevos elementos de la UD Levante-Gimnástico». Mundo Deportivo, 28-02-1940. [Consulta: 1r octubre 2014].
* ↑ «Los catalanes Bussot y Espada debutaron en el Levante-Gimnástico». Mundo Deportivo, 20-03-1940. [Consulta: 1r octubre 2014].
* ↑ «Ojeando el Coto». Mundo Deportivo, 04-08-1940. [Consulta: 1r octubre 2014].
* ↑ Capellà, Llorenç. L'esport a les Balears (1936-1959). Conselleria de Cultura, Educació i Esport (Govern Balear), 1995, p. 76-79. ISBN 84-86617-27-8.
* ↑ «En Reus». Mundo Deportivo, 17-10-1945. [Consulta: 20 gener 2012].
* ↑ «En Reus». Mundo Deportivo, 02-04-1947. [Consulta: 20 gener 2012].
* 1 2 «Pepe Espada». hallofameperico. [Consulta: 20 gener 2012].
* ↑ «Fitxa d'Espada». Periquito.cat. [Consulta: 9 abril 2019].
* ↑ «Medalla al Mérito Deportivo a Pepe Espada». Mundo Deportivo, 26-04-1988. [Consulta: 20 gener 2012].

## Enllaços externs

* Perfil com a jugador a BDFutbol
* Perfil com a entrenador a BDFutbol
# Car (poeta)

Car, en llatí Carus fou un poeta romà contemporani d'Ovidi que sembla que va escriure un poema sobre Hèrcules. Els detalls de la seva vida així com altres obres, es desconeixen.

## Referències

* ↑ Ovidi. Epistulae ex Ponto IV, 16,7
Viccionari
# Valknut

El valknut (del nòrdic antic valr, 'guerrer difunt' i knut, 'nus'), també anomenat el nus de la mort, és un símbol format per tres triangles entrellaçats que apareix en diversos objectes i gravats del paganisme nòrdic. Existeixen diverses teories sobre el seu origen i significat. El nom valknut, això no obstant, és de recent invenció per descriure el símbol; no va ser un qualificatiu contemporani en l'època d'ús i ha estat comparat amb el símbol de les tres banyes (Óðrerir) descobert en la pedra rúnica de Snoldelev, del segle ix.

## Valknut i odinisme

El valknut apareix com a símbol proper al culte del déu Odin en diverses pedres rúniques. Per exemple, acostuma a aparèixer la figura de Odin amb el seu cavall Sleipnir en diverses runes acompanyat d'un valknut semblant a una trisquela. En aquest cas simbolitzaria el poder de lligar i deslligar, esmentat en diversos poemes i sagues; d'altra banda, Odin tenia el poder de bloquejar la ment dels humans, per fer-los indefensos en la batalla, procurar tensió per por i escampar bogeria en la batalla. Encara que és identificatiu del culte a Odin, no es considera un símbol magnànim, ja que aquells que mostraven el valknut en públic tenien tendència a morir violentament invocant la seva destinació gloriosa en el Valhalla.
A causa de l'origen noruec per al símbol, «valknuter», i el fet que el símbol apareix en pedres d'imatges amb Odin i obsequis funeraris en l'enterrament del vaixell d'Oseberg, possiblement va tenir a veure amb pràctiques religioses relacionades amb la mort.

## Ús modern

El valknut juga un rol en el neopaganisme germànic modern amb diverses interpretacions sobre el seu origen. Alguns grups polítics d'ideologia neonazi han intentat monopolitzar-ne l'ús, al marge del concepte religiós.

## Referències

* ↑ Suposat propòsit del Valknut Arxivat 2018-01-22 a Wayback Machine..
* ↑ Dominic Harshaw (2016), The Esoteric Codex: Left-Hand Path, LULU Press, ISBN 1365544869, p. 55.

## Bibliografia

* Byock, Jesse (trad.) (2006). The Prose Edda. Penguin Classics. ISBN 0-14-044755-5.
* Davidson, H. R. Ellis (1990). Gods and Myths of Northern Europe. Penguin Books. ISBN 0-14-013627-4.
* Simek, Rudolf (2007). Dictionary of Northern Mythology. D.S. Brewer. ISBN 0-85991-513-1.

## Enllaços externs

* Triangles: símbols vikings.
* Valknut: un símbol viking.
# Eva Longoria

Eva Jacqueline Longoria (Corpus Christi, Texas, 15 de març de 1975) és una actriu estatunidenca, coneguda per la seva interpretació del personatge Gabrielle Solís a la sèrie de televisió Desperate Housewives.

## Primers anys

Eva Jacqueline Longoria va néixer a Corpus Christi, Comtat de Nueces, Texas, filla d'Enrique Longoria i Ella Eva Mireles.

## Filmografia

| Any | Pel·lícula | Personatge |
| 2000 | Beverly Hills, 90210 | Assistent de vol |
| 2000 | General Hospital | Brenda Barrett Lookalike |
| 2003 | The Young and the Restless | Isabella Brana Williams |
| 2003 | Snitch'd | Gabby |
| 2003 | Dragnet | Detectiu Gloria Duran |
| 2004 | Señorita Justice | Detectiu Roselyn Martínez |
| 2004 | The Dead Will Tell | Jeanie |
| 2004 | Carlita's Secret | Carlita/Lexus |
| 2004 | Desperate Housewives | Gabrielle Solis |
| 2005 | Hustler's Instinct | Vanessa Santos |
| 2005 | Harsh Times: Vides al límit (Harsh Times) | Sylvia |
| 2006 | George López | Brooke |
| 2006 | The Sentinel | Jill Marum |
| 2007 | The Heartbreak Kid | Consuela |
| 2008 | Over Her Dead Body | Kate |
| 2008 | Lower Learning | Rebecca Seabrook |
| 2008 | Children's Hospital | La nova cap |
| 2011 | Cristiada | Tulita |
| 2012 | Foodfight! | Lady X |
| 2012 | The Baytown Outlaws | Celeste Martin |
| 2012 | Crazy Kind of Love | Marion Hughes |
| 2013 | A Dark Truth | Mia Francis |
| 2013 | In a World... | Ella mateixa |
| 2013 | Out of the Blue | Diana |
| 2014 | Frontera | Paulina Ramirez |
| 2015 | Any Day | Jolene |
| 2015 | Visions | Eileen |
| 2016 | Lowriders | Gloria Alvarez |
| 2016 | Un Cuento de Circo & A Love Song | Angela |
| 2018 | Overboard | Theresa |
| 2018 | Dog Days | Grace |
| 2019 | Dora and the Lost City of Gold |
| 2024 | Tierra de mujeres | Gala |

## Premis i nominacions
### Nominacions

* 2006. Globus d'Or a la millor actriu en sèrie de televisió musical o còmica per Desperate Housewives

## Referències

* ↑ «Eva Longoria Latest Interview in Latina Magazine». Arxivat de l'original el 2012-03-31. [Consulta: 13 desembre 2011]., Longoria diu even with my real traditional Mexican grandma
* ↑ «Exclusive: Eva Longoria Parker's Got Down Home Style». Arxivat de l'original el 2009-05-24. [Consulta: 13 desembre 2011]., Longoria says - "I’m Mexican"

## Enllaços externs

* Entrevista amb Eva Longoria Arxivat 2008-02-01 a Wayback Machine.
# Les vinyes del Priorat

Les vinyes del Priorat és un poema en tres actes i en vers, original de Josep Maria de Sagarra, estrenat al teatre Romea de Barcelona, la vetlla del 9 de novembre de 1950.
L'escena passa a la població de Falset, l'any 1800.

## Repartiment de l'estrena

* Raquel: Paquita Ferràndiz.
* Florentina: Emília Baró.
* Tecla: Roser Coscolla.
* Aurora: Eulàlia Soldevila
* Ventura Sauló: Lluís Orduna.
* Valentí: Pau Garsaball.
* Segimon: Ramon Duran.
* Amargós: Pere Gil.
* Tocaflautes: Josep Soler.
* Santapau: Francesc Ferràndiz.

## Referències

* ↑ «Romea». La Vanguardia, 09-11-1950, pàg. 14.
# Lavey-Morcles

Lavey-Morcles és un municipi suís del cantó de Vaud, al districte d'Aigle.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Omak

Omak és una població dels Estats Units a l'estat de Washington. Segons el cens del 2000 tenia 4.721 habitants.

## Demografia

Segons el cens del 2000, Omak tenia 4.721 habitants, 1.861 habitatges, i 1.220 famílies. La densitat de població era de 635,1 habitants per km².
Dels 1.861 habitatges en un 32,8% hi vivien nens de menys de 18 anys, en un 44,8% hi vivien parelles casades, en un 15,7% dones solteres, i en un 34,4% no eren unitats familiars. En el 29,8% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,99.
Per edats la població es repartia de la següent manera: un 27,7% tenia menys de 18 anys, un 9% entre 18 i 24, un 26,9% entre 25 i 44, un 20,9% de 45 a 60 i un 15,4% 65 anys o més.
L'edat mediana era de 35 anys. Per cada 100 dones de 18 o més anys hi havia 90 homes.
La renda mediana per habitatge era de 24.089 $ i la renda mediana per família de 31.052 $. Els homes tenien una renda mediana de 26.228 $ mentre que les dones 23.674 $. La renda per capita de la població era de 13.472 $. Aproximadament el 20% de les famílies i el 25,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Omak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Omak». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Ingenu i afortunat

Ingenu i afortunat (The Saphead) és una pel·lícula muda de comèdia nord-americana de 1920 protagonitzada per Buster Keaton. Va ser el primer paper protagonista de l'actor en un llargmetratge i la pel·lícula que va iniciar la seva carrera com a protagonista. Keaton va ser emès per recomanació de Douglas Fairbanks. Ha estat subtitulada al català.
La trama era una fusió de dues històries, l'obra de Bronson Howard de 1887 The Henrietta i l'obra de 1913 basada en la comèdia de Howard, The New Henrietta de Victor Mapes i Winchell Smith, que havia de ser una adaptació de l'obra de Howard.

## Producció

Douglas Fairbanks havia interpretat el paper de Bertie a la producció escènica original, però ja estava compromès amb el seu propi projecte cinematogràfic quan se li va plantejar l'adaptació cinematogràfica. En comptes d'això, Fairbanks va recomanar a Keaton per al paper amb la seva seguretat que el còmic seria adequat.

## Repartiment

* Buster Keaton com a Bertie 'The Lamb' Van Alstyne
* Beulah Booker com a Agnes Gates
* Edward Connelly com a Musgrave
* Edward Jobson com a Rev. Murray Hilton
* Edward Alexander com a Watson Flint
* Odette Tyler com a Mrs. Cornelia Opdyke
* Carol Holloway com a Rose Turner
* Irving Cummings com a Mark Turner
* Jack Livingston com a Dr. George Wainright
* William H. Crane com a Nicholas Van Alstyne

## Recepció

L'actuació de Buster Keaton a la pel·lícula va ser destacada per tenir una quietud inusual per al seu personatge que li va donar una presència distintiva a la pantalla. Per exemple, Variety va assenyalar: "El seu treball tranquil en aquesta imatge és una revelació". Com a tal, el treball de Keaton en una pel·lícula tan prestigiosa li va guanyar credibilitat com a actor.

## Referències

* ↑ «Progressive Silent Film List: The Saphead». Silent Era.
* ↑ «Ingenu i afortunat». Goita què fan, ara!. [Consulta: 1r gener 2023].
* ↑ Gill, David, Brownlow, Kevin. Buster Keaton: A Hard Act to Follow. Thames Television, 1987, p. Episode one.
* ↑ Gill, David, Brownlow, Kevin (1987). Buster Keaton: A Hard Act to Follow. Thames Television. Episode one. 16:38.
# Juraj Kucka

Juraj Kucka (Bojnice, 26 de febrer de 1987) és un futbolista professional eslovac. Juga de volant i el seu actual equip és l'AC Milan d'Itàlia.

## Internacional

Ha estat internacional amb la selecció de futbol d'Eslovàquia, ha jugat 22 partits internacionals.

## Clubs

Actualment juga en l'AC Milan, equip en el qual ha aconseguit un rendiment excel·lent; pot jugar en diverses posicions i combina l'habilitat amb la seva potència física.
| Club | País | Any |
| ŽP ŠPORT Podbrezová | Eslovàquia | 2006-2007 |
| MFK Ružomberok | Eslovàquia | 2007-2009 |
| Sparta de Praga | República Txeca | 2009-2011 |
| Genova FC | Itàlia | 2011-2015 |
| AC Milan | Itàlia | 2015- |

## Referències

* ↑ «Slovakia – Record International Players». RSSSF. [Consulta: 20 desembre 2010].

## Enllaços externs

* Entrada ceroacero
* Player profile (italià)
* Juraj Kucka a National-Football-Teams.com (anglès)
Juraj Kucka amb la selecció eslovaca - plantilles de navegació :
Selecció de futbol d'Eslovàquia – Eurocopa 2016
1 Mucha •
2 Pekarík •
3 Škrtel (c) •
4 Ďurica •
5 Gyömbér •
6 Greguš •
7 Weiss •
8 Duda •
9 Šesták •
10 Stoch •
11 Nemec •
12 Novota •
13 Hrošovský •
14 Škriniar •
15 Hubočan •
16 Saláta •
17 Hamšík •
18 Švento •
19 Kucka •
20 Mak •
21 Ďuriš •
22 Pečovský •
23 Kozáčik •
Entrenador: Kozák
Selecció de futbol d'Eslovàquia – Eurocopa 2020
1 Dúbravka •
2 Pekarík •
3 Vavro •
4 Valjent •
5 Šatka •
6 Greguš •
7 Weiss •
8 Duda •
9 Boženík •
10 Suslov •
11 Bénes •
12 Kuciak •
13 Hrošovský •
14 Škriniar •
15 Hubočan •
16 Hancko •
17 Hamšík (c) •
18 Haraslín •
19 Kucka •
20 Mak •
21 Ďuriš •
22 Lobotka •
23 Rodák •
24 Koscelník •
25 Hromada •
26 Schranz •
Entrenador: Tarkovič
Selecció de futbol d'Eslovàquia – Eurocopa 2024
1 Dúbravka •
2 Pekarík •
3 Vavro •
4 Obert •
5 Rigo •
6 Gyömbér •
7 Suslov •
8 Duda •
9 Boženík •
10 Tupta •
11 Bénes •
12 Rodák •
13 Hrošovský •
14 Škriniar (c) •
15 De Marco •
16 Hancko •
17 Haraslín •
18 Strelec •
19 Kucka •
20 Ďuriš •
21 Bero •
22 Lobotka •
23 Ravas •
24 Sauer •
25 Kóša •
26 Schranz •
Entrenador: Calzona :
# Carrer de les Eres (Juià)

El Carrer de les Eres és un carrer de Juià (Gironès) que forma part de l'Inventari del Patrimoni Arquitectònic de Catalunya.

## Descripció

A continuació del carrer de la Mosca hi ha el pont que salva la riera de Juià i tot seguit hi ha un pas cobert amb volta de canó conegut com el carrer de les Heres. Les arcades són de pedra ben escairada i els murs i la volta estan formats per pedres irregulars fent fileres. A sobre trobem un porxo cobert per bigues de fusta, sostingut per columnes de pedra que es recolza a la casa del costat.

## Referències

* ↑ «Carrer de les Eres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2016].
# Eva Lee

Eva Lee (en xinès: 李意恒, n. 7 ago 1986) és una esportista estatunidenca d'origen xinès que competeix en bàdminton en la categoria de dobles.

## Referències

* ↑ «Canadian International 2006: Eva's Hat-trick». Arxivat de l'original el 2007-12-17. [Consulta: 7 març 2021].

## Enllaços externs

* BWF Profile Arxivat 2007-10-29 a Wayback Machine.
# Lettere di philosophia naturale

Lettere di philosophia naturale (Cartes de filosofia natural en català) és un tractat en forma epistolar de Camilla Erculiani publicat el 1584 a Cracòvia. Erculiani explora en l'obra teories alternatives del camp de la filosofia natural, qüestionant la doctrina científica i teològica establerta amb diversos debats sobre meteorologia, la posició de Venus, astrologia, la causa científica rere el diluvi universal bíblic, la medicina paracelsiana, alquímia i la formació dels arcs de Sant Martí.
L'obra està dedicada a Anna Jagelló (1523–96), reina de Polònia, defensora del desenvolupament de les dones en disciplines científiques. És probablement el primer exercici publicat sobre filosofia natural escrit per una dona italiana.

## Referències

* ↑ Ray, 112, 114, 121, 126.
* ↑ Cox, 162.
* ↑ Ray, 118.
* ↑ Cox, 216, 238.

## Bibliografia

* Cox, Virginia. The Prodigious Muse: Women's Writing in Counter-Reformation Italy. Baltimore: The Johns Hopkins University Press, 2011. ISBN 978-1-4214-0032-7.
* Ray, Meredith K. Daughters of Alchemy: Women and Scientific Culture in Early Modern Italy. Cambridge: Harvard University Press, 2015. ISBN 978-0-674-50423-3.
# Lavilleneuve

Lavilleneuve és un municipi francès situat al departament de l'Alt Marne i a la regió del Gran Est. L'any 2007 tenia 73 habitants.

## Demografia
### Població

El 2007 la població de fet de Lavilleneuve era de 73 persones. Hi havia 32 famílies de les quals 8 eren unipersonals (8 dones vivint soles i 8 dones vivint soles), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 33 eren l'habitatge principal de la família, 2 eren segones residències i 5 estaven desocupats. Tots els 40 habitatges eren cases. Dels 33 habitatges principals, 31 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 4 tenien dues cambres, 5 en tenien tres, 5 en tenien quatre i 19 en tenien cinc o més. 21 habitatges disposaven pel capbaix d'una plaça de pàrquing. A 13 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lavilleneuve el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 0 | 70 a 74 | 0 |
| 0 | 65 a 69 | 4 |
| 8 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 8 | 40 a 44 | 8 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 46 persones, 32 eren actives i 14 eren inactives. De les 32 persones actives 29 estaven ocupades (16 homes i 13 dones) i 3 estaven aturades (1 home i 2 dones). De les 14 persones inactives 3 estaven jubilades, 5 estaven estudiant i 6 estaven classificades com a «altres inactius».

### Activitats econòmiques

L'any 2000 a Lavilleneuve hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Lavilleneuve a l'INSEE.
* Évolution et structure de la population Fitxa amb el detall de dades de Lavilleneuve a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jack Anderson

Jack Anderson (Brisbane, 2 de juny de 1987) és un ciclista australià, professional des del 2008.

## Palmarès

* 2009
** Campió d'Oceania en contrarellotge sub-23
** Vencedor d'una etapa al Mersey Valley Tour
* 2013
** 1r al Tour of Gippsland i vencedor d'una etapa
** 1r al Grafton to Inverell Classic
** Vencedor d'una etapa a la Tour de Perth
* 2015
** Vencedor d'una etapa al Tour de Toowoomba

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com